Ο **Αθλητικός Όμιλος Παλαιού Φαλήρου** είναι ελληνικός αθλητικός σύλλογος, που δραστηριοποιείται στην περιοχή του Παλαιού Φαλήρου. Ιδρύθηκε στις 14 Νοεμβρίου 1926 και αγωνίζεται με χρώματα το σκούρο μπλε και το κίτρινο. Σήμερα διαθέτει πέντε ενεργά τμήματα για αθλήτριες και αθλητές όλων των ηλικιακών ομάδων: κολύμβησης, καλαθοσφαίρισης, υδατοσφαίρισης, στίβου και αντισφαίρισης. Προπολεμικά διατηρούσε και ποδοσφαιρικό τμήμα.

Ιστορικά στοιχεία
-----------------

Η πρωτοβουλία για τη δημιουργία του Α.Ο.Π.Φ. ανήκει σε τρεις Φαληριώτες. Στους Γιάννη Οικονομίδη, Σωτήρη Κόπανο και Θανάση Καλεμκερή. Πρώτος πρόεδρος εξελέγη ο γυμνασιάρχης Γιώργος Γιαννουσόπουλος.

Το πρώτο τμήμα που ιδρύθηκε ήταν το ποδοσφαιρικό, το οποίο αγωνίστηκε στο πρωτάθλημα της ΕΠΣΑ και το 1929 ανέβηκε στην Α΄ κατηγορία με ποδοσφαιριστές τους: Γεωργακόπουλο, Αγγελόπουλο, Ευσταθίου, Λαμπίρη, Νικολαΐδη, Ζαχαρίου, Τσακωνιάτη, Φάρη, Φλερύ, Καμπερή, αδελφούς Ηλιόπουλους, Σιγαλό. Όμως, το ποδοσφαιρικό τμήμα διαλύθηκε σύντομα για οικονομικούς λόγους.

Δεύτερο δημιουργήθηκε το 1928 το τμήμα στίβου, το οποίο τροφοδότησε με αθλητές η ποδοσφαιρική ομάδα του συλλόγου. Την επόμενη χρονιά ιδρύθηκε το τμήμα πετοσφαίρισης. Η ανδρική ομάδα στην πρώτη της εμφάνιση ανακηρύχτηκε δευτεραθλήτρια, ενώ η γυναικεία ομάδα κατέκτησε το πρωτάθλημα επί δύο συνεχόμενα χρόνια. Το κολυμβητικό τμήμα ξεκίνησε τη λειτουργία του επίσης το 1929.

Κατά τη διάρκεια της δεκαετίας του 1930 δημιουργήθηκαν τα τμήματα υδατοσφαίρισης και καλαθοσφαίρισης, ενώ την επόμενη εικοσαετία το τμήμα στίβου γνώρισε τις λαμπρότερες στιγμές του. Το ποδοσφαιρικό τμήμα έπαψε να υφίσταται από το 1931 λόγω μεγάλων οικονομικών δυσχερειών.

Καθ' όλη τη διάρκεια της ιστορίας του ο σύλλογος αντιμετώπισε σημαντικά προβλήματα στέγασης, αλλάζοντας συχνά έδρα δραστηριοτήτων. Το πρώτο κολυμβητήριο του συλλόγου κατασκευάστηκε τη δεκαετία του 1960, στην ίδια θέση με το σημερινό, με δαπάνες του προέδρου του συλλόγου, Σ. Ρέστη. Προς τιμήν του τελευταίου διοργανώνονται κάθε χρόνο κολυμβητικοί αγώνες με την ονομασία *«Ρέστεια»*. Το 1981 κατασκευάστηκε το Ε.Α.Κ. Π. Φαλήρου και το 1987 μέσα στο Δ.Α.Κ. εγκαινιάστηκε το Ρέστειο Κολυμβητήριο. Έδρα της ομάδας καλαθοσφαίρισης είναι το Κλειστό Δημοτικό Γυμναστήριο Παλαιού Φαλήρου «Σοφία Μπεφόν», χωρητικότητας 1.200 θέσεων.

Αθλητικές εγκαταστάσεις
-----------------------

* Δυο γήπεδα αντισφαίρισης (Αμφιτρίτης και Θησέως)
* Δυο γήπεδα αντισφαίρισης στο Δ.Α.Κ. Παλαιού Φαλήρου
* Εγκαταστάσεις στίβου στο Δ.Α.Κ. Παλαιού Φαλήρου
* Δύο πισίνες (η μια παιδική, θερμαινόμενη), «Ρέστειο Κολυμβητήριο», στο Δ.Α.Κ. Παλαιού Φαλήρου
* Ανοικτό γήπεδο καλαθοσφαίρισης στο Δ.Α.Κ. Παλαιού Φαλήρου
* Κλειστό «Σοφία Μπεφόν» Δ.Α.Κ. Παλαιού Φαλήρου

Τμήμα καλαθοσφαίρισης ανδρών
----------------------------

### Ιστορική αναδρομή

Η πρώτη διάκριση του συλλόγου έλαβε χώρα την περίοδο 1995-96, όταν έφθασε μέχρι τον τελικό του Κυπέλλου Ε.Σ.ΚΑ.Ν.Α. με προπονητή τον Ηλία Ζούρο, αλλά ηττήθηκε από τον Άλιμο. Την επόμενη περίοδο, 1996-97, με προπονητή τον Γιώργο Βελισσαράκο, ο σύλλογος του Παλαιού Φαλήρου κατέλαβε την πρώτη θέση στον όμιλό του στα πλαίσια του Πρωταθλήματος της Γ' Εθνικής Κατηγορίας με αποτέλεσμα να προβιβαστεί. Την ίδια χρονιά κατέκτησε και το Κύπελλο της Ε.Σ.ΚΑ.Ν.Α. αξιοσημείωτα απέναντι στον Άλιμο.

Η Β' Εθνική Κατηγορία φιλοξένησε το Φάληρο μόλις για ένα έτος καθώς, υπό τις οδηγίες του Μάνου Μανουσέλη, η περίοδος 1998-99 βρήκε το σύλλογο να αγωνίζεται στην Α2 Εθνική Κατηγορία Ανδρών. Την ίδια περίοδο ο Α.Ο.Π.Φ. έφτασε μέχρι τη φάση των «8» του Κυπέλλου Ελλάδος, γνωρίζοντας τον αποκλεισμό από τον Άρη Θεσσαλονίκης στο «Αλεξάνδρειο» με 76-48.

Η αλλαγή της χιλιετίας βρήκε το σύλλογο να αγωνίζεται στα πλαίσια του Πρωταθλήματος της Α2 Εθνικής Κατηγορίας. Η υπέρβαση ήρθε την άνοιξη της περιόδου 2002-3, όταν η ανδρική ομάδα του Παλαιού Φαλήρου ολοκλήρωσε τις υποχρεώσεις της δεύτερη στο βαθμολογικό πίνακα της Α2 Εθνικής, εξασφαλίζοντας την άνοδό της στην Α1 Εθνική Κατηγορία. Προπονητής κατά την περίοδο αυτή ήταν ο Κώστας Σορώτος. Δυστυχώς, για οικονομικούς λόγους το Φάληρο δεν αγωνίστηκε ποτέ στην κορυφαία κατηγορία του ελληνικού μπάσκετ. Αυτή είναι και η τελευταία χρονιά που η ομάδα θα αγωνιστεί στη φυσική της έδρα, το «Ρέστειο», το οποίο θα γκρεμιστεί λόγω των προετοιμασιών για τους Ολυμπιακούς Αγώνες του 2004.

#### 2004-2007

Το Παλαιό Φάληρο υποβιβάστηκε από την Α2 Εθνική Κατηγορία μετά το πέρας της αγωνιστικής περιόδου 2004-05, οπότε και τερμάτισε στην προτελευταία θέση του βαθμολογικού πίνακα, πάνω από το Δ.Α.Σ.Α.Λ. Την επόμενη περίοδο, 2005-06, αναδείχτηκε πρωταθλήτρια της Β' Εθνικής Κατηγορίας επιστρέφοντας στην Α2 Κατηγορία. Εκεί παρέμεινε για δύο περιόδους ακόμη, και πάλι με προπονητή τον Κώστα Σορώτο.

#### 2007-2011

Τα επόμενα χρόνια η ομάδα αντιμετώπισε σημαντικά προβλήματα υποχρηματοδότησης, τα οποία απασχόλησαν και τον Τύπο.

Κατά τη διάρκεια της περιόδου 2007-08 μετά από την άσχημη επίδοση που σημείωσε αγωνιζόμενη στην Α2 Κατηγορία Ανδρών (7 νίκες - 23 ήττες σε 30 αγωνιστικές) κατέλαβε τη 15η και προτελευταία θέση του τελικού βαθμολογικού πίνακα, με αποτέλεσμα να υποβιβαστεί στη Β' Εθνική Κατηγορία. Ωστόσο αρχικά οι ιθύνοντες της ομάδας σε σχετικό διοικητικό συμβούλιο αποφάσισαν ο σύλλογος να μην συμμετάσχει στο πρωτάθλημα της Β' Εθνικής, ούτε καν με την εφηβική ομάδα. Τελικά τα μέλη του συμβουλίου εξέδωσαν ανακοίνωση βάσει της οποίας η ομάδα θα συμμετείχε στο πρωτάθλημα με ελάχιστο προϋπολογισμό - ώστε με τα υπάρχοντα χρήματα να καλυφθούν τα χρέη - και χρησιμοποιώντας την ομάδα των εφήβων, εκτός κι αν βρισκόταν τελικά κάποιος χορηγός. Τόνισαν ιδιαίτερα πως δεν σκόπευαν να διαλύσουν την ομάδα.

Εν τέλει την αγωνιστική περίοδο 2008-09 ο σύλλογος κατέλαβε την τελευταία θέση στο πρωτάθλημα της Β' Εθνικής και κατά συνέπεια υποβιβάστηκε στη Γ' Εθνική Κατηγορία. Την επόμενη χρονιά, 2009-10, αγωνιζόμενο στο Πρωτάθλημα του 1ου Ομίλου Νότου της Γ' Εθνικής, το Παλαιό Φάληρο κατέκτησε την 5η θέση της τελικής κατάταξης. Δε στάθηκε ομοίως τυχερό την επόμενη περίοδο, 2010-11, οπότε και, συλλέγοντας 3 νίκες, 22 ήττες και 1 μηδενισμό, ολοκλήρωσε τις αγωνιστικές του υποχρεώσεις στην 13η θέση του βαθμολογικού πίνακα, γνωρίζοντας τον υποβιβασμό στα τοπικά πρωταθλήματα.

#### 2011-2013

Παρόλο που ο σύλλογος επέστρεψε στον ερασιτεχνικό αθλητισμό τα προβλήματά του δεν εξαφανίστηκαν, με σημαντικότερο «αγκάθι» την έλλειψη ιδιόκτητου γηπέδου. Η καθοδική πορεία του επίσης δεν σταμάτησε, καθώς τη μοναδική χρονιά που αγωνίστηκε στην Α' Κατηγορία Ανδρών της Ε.Σ.ΚΑ.Ν.Α. 2011-12, τερμάτισε στην τελευταία θέση της βαθμολογίας με 3 νίκες και 23 ήττες. Την επόμενη περίοδο, 2012-13, στα πλαίσια πλέον της Β' Κατηγορίας, ολοκλήρωσε τις αγωνιστικές του υποχρεώσεις στην 6η θέση του βαθμολογικού πίνακα.

### Αγωνιστική περίοδος 2013-14

Κατά την αγωνιστική περίοδο 2013-14, ο Α.Ο. Παλαιού Φαλήρου διαγωνίζεται στο Πρωτάθλημα Β' Κατηγορίας Ανδρών που διοργανώνει Ε.Σ.ΚΑ.Ν.Α..

Στο Κύπελλο Ανδρών της ίδιας Ένωσης γνώρισε την ήττα στην 3η Φάση από τον Πόλις Καλλιθέας με σκορ 65-77, με αποτέλεσμα να αποκλειστεί από τη συνέχεια της διοργάνωσης.

Ο σύλλογος δεν διαθέτει προς το παρόν επίσημη έδρα και προσωρινά φιλοξενείται στα βοηθητικά γυμναστήρια του Σ.Ε.Φ. Πρόεδρος του Α.Ο. Παλαιού Φαλήρου είναι ο Σεραφείμ Πολυχρόνης. Υπεύθυνοι των τμημάτων καλαθοσφαίρισης είναι οι Παναγιώτης Σμυρνιώτης και Κώστας Ρήγας, ενώ γενικός αρχηγός ο Γιάννης Τσαπρούνης. Καθήκοντα προπονητή διατηρεί από το Φεβρουάριο του 2012 ο Διονύσης Γαζής.

Τμήμα καλαθοσφαίρισης γυναικών
------------------------------

Κύριο λήμμα: Παλαιό Φάληρο (καλαθοσφαίριση γυναικών)
Το τμήμα γυναικείας καλαθοσφαίρισης του συλλόγου είναι ένα από τα ιστορικότερα στην Ελλάδα, το οποίο συμμετείχε στις πανελλαδικές διοργανώσεις στο μεγαλύτερο μέρος των τελευταίων πέντε δεκαετιών. Έδρα του τμήματος είναι το ανακαινισμένο «Ρέστειο» Κλειστό Γυμναστήριο την περιφερειακή οδό Φλοίσβου – Φαλήρου. Νομικά αποτελεί ένα από τα ερασιτεχνικά τμήματα του συλλόγου.

Ο σύλλογος αγωνίστηκε για πρώτη φορά σε Πανελλήνιο Πρωτάθλημα την περίοδο 1973-74 και στην πορεία κατέκτησε δύο από αυτά: το 1974-75 και το 1981-82. Μεγάλο μέρος των δεκαετιών 1980 και 1990 αγωνίστηκε στην Α' και Α1 Εθνική Κατηγορία, ενώ τρεις φορές συμμετείχε σε ευρωπαϊκές διοργανώσεις. Στις αρχές της νέας χιλιετίας η αίγλη του συλλόγου είχε μειωθεί, ωστόσο είχε μία νέα κορύφωση στα τέλη της δεκαετία του 2000, οπότε σκαρφάλωσε μέχρι την 5η θέση της Α1 Εθνικής, ενώ συμμετείχε και για δύο συνεχόμενες χρονιές στο Final-4 του Κυπέλλου Ελλάδος. Σοβαρά οικονομικά προβλήματα έχουν σήμερα οδηγήσει το τμήμα σε παρακμή, ενώ δύο φορές έχει αποχωρήσει από τις εθνικές κατηγορίες εθελοντικά για λόγους βιωσιμότητας.

Τμήμα κολύμβησης
----------------

Η λειτουργία του τμήματος ξεκίνησε το 1929. Σημερινοί τεχνικοί είναι ο Βαγγέλης Κοζομπόλης και ο Στέργιος Γιαννούτσος και έφορος ο Νίκος Δέτσης.

Θεωρείται μία από τις παραδοσιακές δυνάμεις της κολύμβησης έχοντας στην τροπαιοθήκη του 12 Πρωταθλήματα Ελλάδας ΟΠΕΝ.

Στο Πανελλήνιο Πρωτάθλημα ΟΠΕΝ 2020 που διεξήχθη από την Κολυμβητική Ομασπονδία κατέκτησε την 2η Θέση στην Γενική Βαθμολογία Ανδρών -Γυναικών επί συνόλου 52 ομάδων, ένα τεράστιο επίτευγμα για την σύγχρονη ομάδα του ΑΟΠΦ.

Στο Πανελλήνιο Πρωτάθλημα Κατηγοριών 2008, που διοργανώθηκε από την Κολυμβητική Ομοσπονδία από τις 28 Ιουνίου μέχρι τις 2 Ιουλίου, ο ΑΟΠΦ συμμετείχε στα ατομικά αγωνίσματα με 19 κολυμβητές και κολυμβήτριες, ενώ άλλοι 14 έλαβαν μέρος στις σκυταλοδρομίες. Κατέλαβε την 22η θέση στη συνολική βαθμολογία επί συνόλου 123 σωματείων που συμμετείχαν στους αγώνες από όλη την Ελλάδα. Επίσης κέρδισε τέσσερα μετάλλια με τις κολυμβήτριες Ναταλία Γκουμπέτη (1 ασημένιο, 2 χάλκινα) και Μαρία Δρυμούση (1 χάλκινο).

Στο Πανελλήνιο Πρωτάθλημα Κατηγοριών που διοργανώθηκε από την Κολυμβητική Ομοσπονδία το 2020 στην κατηγορία των Νεανίδων κατέλαβε την 1η θέση σε σύνολο 41 ομάδων.

Διακρίσεις:

* 12 **Πρωταθλήματα Ελλάδας Open (Γενικής Βαθμολογίας):** 1936, 1938, 1939, 1940, 1945, 1946, 1947, 1948, 1950, 1951, 1958, 1959.
* 1 Πρωταθλήματα Ελλάδας Open Ανδρών (Ομαδικής Βαθμολογίας): 1947
* 1 Πρωταθλήματα Ελλάδας Open Γυναικών (Ομαδικής Βαθμολογίας): 1947
* 1 Πρωτάθλημα Ελλάδας Εφήβων-Παίδων-Κορασίδων: 1947

Τμήμα καταδύσεων
----------------

Η λειτουργία του τμήματος ξεκίνησε το 1929, σχεδόν αμέσως μετά τη δημιουργία του κολυμβητικού τμήματος. Αθλητές του ΑΟ Παλαιού Φαλήρου συμμετείχαν στο παρελθόν σε αρκετά Πανελλήνια Πρωταθλήματα Καταδύσεων, όταν αυτό αποτελούσε μέρος των ετήσιων κολυμβητικών αγώνων. Σήμερα το τμήμα δεν υφίσταται.

Διακρίσεις:

* 1 Πρωτάθλημα Ελλάδας Καταδύσεων Ανδρών: 1938

Τμήμα στίβου
------------

Οι αθλητές και οι αθλήτριες του στίβου συμμετέχουν στο διασυλλογικό πρωτάθλημα της ΕΑΣ ΣΕΓΑΣ Πειραιά. Αποτελώντας το πλέο ιστορικό τμήμα του συλλόγου με 8 Πανελλήνια Πρωταθλήματα, δραστηριοποιείται στις νέες εγκαταστάσεις στίβου του Δ.Α.Κ. Παλαιού Φαλήρου, ύστερα από το νέο ξεκίνημα που έκανε πριν από λίγα χρόνια. Προπονητές είναι οι Γιάννης Οικονόμου, Άγγελος Μπιστόλας, Ζωή Χρυσομάλλη και Γιάννα Καλφούτζου, ενώ έφορος της ομάδας είναι ο Ανδρέας Δωροβίνης.

**Τίτλοι**

* 7 **Πανελλήνια πρωταθλήματα Ανοιχτού Στίβου Γυναικών:** 1931, 1932, 1934, 1935, 1936, 1937, 1948
* 1 **Πανελλήνιο πρωτάθλημα Ανοιχτού Στίβου Ανδρών:** 1932

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ. ο Α.Ο. Παλαιού Φαλήρου
βρίσκεται στην 130η θέση (σε σύνολο 321 συλλόγων). Την επόμενη χρονιά σκαρφάλωσε στην 59η θέση (σε σύνολο 299 συλλόγων). Στην αξιολόγηση του 2012 βρέθηκε στην 55η θέση (σε σύνολο 281 συλλόγων).

Τμήμα αντισφαίρισης
-------------------

Το τμήμα αντισφαίρισης του συλλόγου δημιουργήθηκε το 1998, αποτελώντας ένα από τα σωματεία που απαρτίζουν τη ΙΑ' Ένωση Ομίλων Αντισφαίρισης στην ελληνική επικράτεια.

Τμήμα υδατοσφαίρισης ανδρών
---------------------------

Το τμήμα υδατοσφαίρισης ανδρών του συλλόγου αγωνίζεται την τελευταία δεκαετία στην Α1 Εθνική Κατηγορία. Μετρά 56 συμμετοχές κατέχοντας την τέταρτη θέση σε συμμετοχές στο πρωτάθλημα από καθιέρωσης του, το 1928. Καλύτερη θέση που έχει καταλάβει είναι η δεύτερη το 1957 όπου έπαιξε στον τελικό αγώνα για το πρωτάθλημα ενάντια στον Εθνικό Ο.Φ.Π.Φ.

Το 1949 κατέκτησε το πρωτάθλημα κέντρου υπό της ΕΚΟΦ νικώντας σε τελικό αγώνα τον Ολυμπιακό με 2–1.

Έχει κατακτήσει 7 πρωταθλήματα δεύτερης κατηγορίας (1960, 1963, 1965, 1967, 1968, 1979, 1986).

Κατά την τρέχουσα αγωνιστική περίοδο, 2021-22, κατέλαβε την 14η θέση του τελικού βαθμολογικού πίνακα ανάμεσα σε 16 σωματεία.

Έδρα της ομάδας το «Ρέστειο Κολυμβητήριο Παλαιού Φαλήρου». Ακολουθεί το ρόστερ για την αγωνιστική περίοδο 2011-12:

| Αριθμός | Ονοματεπώνυμο | Γένν | Θέση | Εθνικότητα |
| --- | --- | --- | --- | --- |
|    **Υδατοσφαιριστές** |
| 01 | Θωμάς Γαβαλάς | 1984 | Τερματοφύλακας | Έλληνας |
| 02 | Κωνσταντίνος Γενηδουνιάς | 1993 | Περιφερειακός | Έλληνας |
| 03 | Διονύσιος Μητρόπουλος | 1981 | Αμυντικός | Έλληνας |
| 04 | Δανιήλ Δίκαιος | 1985 | Αμυντ - Περιφερ | Έλληνας |
| 05 | Ευάγγελος Δουδέσης | 1985 | Περιφερειακός | Έλληνας |
| 06 | Σταύρος Εντουάρντο Μανώλης | 1989 | Περιφερειακός | Έλληνας |
| 07 | Άγγελος Αγγελίδης | 1982 | Περιφερειακός | Έλληνας |
| 08 | Ιωάννης Βερίκοκος | 1992 | Περιφερειακός | Έλληνας |
| 09 | Κωνσταντίνος Σπηλιωτόπουλος | 1993 | Αμυντικός | Έλληνας |
| 10 | Γεώργιος Παπαδόπουλος | 1982 | Φουντ - Περιφερ | Έλληνας |
| 11 | Αντώνιος Ξενάκης | 1992 | Περιφερειακός | Έλληνας |
| 12 | Ποσειδώνας Τσαγκάρης | 1992 | Φουνταριστός | Έλληνας |
| 13 | Αποστόλης Παναγούλης | 1988 | Περιφερειακός | Έλληνας |
| 14 | Γεώργιος Καραγεωργόπουλος | 1988 | Φουνταριστός | Έλληνας |
| 15 | Παναγιώτης Χρονόπουλος | 1988 | Τερματοφύλακας | Έλληνας |
|    **Προπονητής** |
| C | Κώστας Λούδης | 1969 | Coach | Έλληνας |  |
|

Παραπομπές
----------

1. ↑  ««Η έδρα της ομάδας»». *Επίσημη ιστοσελίδα Α.Ο. Παλαιού Φαλήρου*. Αρχειοθετήθηκε από το πρωτότυπο στις 12 Φεβρουαρίου 2010. Ανακτήθηκε στις 14 Φεβρουαρίου 2010.
2. 1 2 3 4 5 6 7 8 9  ««Ιστορικό Ανδρικής Καλαθοσφαίρισης»». *Επίσημη ιστοσελίδα Α.Ο. Παλαιού Φαλήρου*. Αρχειοθετήθηκε από το πρωτότυπο στις 12 Φεβρουαρίου 2010. Ανακτήθηκε στις 14 Φεβρουαρίου 2010.
3. ↑  «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ε.Ο.Κ.
4. 1 2 3 4 5 6 7 8 9  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
5. ↑  «Πρωταθλητές Β' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ε.Ο.Κ.
6. 1 2  «Διαλύεται το Παλαιό Φάληρο», άρθρο στον ιστότοπο Gazzetta.gr, 1 Ιούλιου 2008.
7. ↑  «Β’ ΕΣΚΑΝΑ – 30ή αγωνιστική», άρθρο στον ιστότοπο InfoBasket.gr, 14 Μαΐου 2013.
8. ↑  «Δυσκολεύτηκε αλλά προκρίθηκε ο Πόλις στο κύπελλο»[*νεκρός σύνδεσμος*], άρθρο στον ιστότοπο SportsHero.gr, 6 Οκτωβρίου 2013.
9. ↑  «Γαζής: «Να φτιάξουμε την ομάδα για το μέλλον του Π. Φαλήρου»»[*νεκρός σύνδεσμος*], άρθρο στον ιστότοπο SuperBasket.gr, 22 Φεβρουαρίου 2012.
10. ↑  «Πρωταθλητές Ελλάδος Καλαθοσφαίρισης Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «A.C. Palaio Faliro: Team History», πληροφορίες στον επίσημο ιστότοπο της FIBA Europe.
12. ↑  «Βαθμολογία Α1 Εθνικής Κατηγορίας Γυναικών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. ↑  «Στο φάιναλ φορ τέσσερις»[*νεκρός σύνδεσμος*], άρθρο στον ιστότοπο SentraGoal.gr, 1 Νοεμβρίου 2007.
14. ↑  «Η Πορεία ως το Final Four», άρθρο στον ιστότοπο WePlayBall.gr, 6 Φεβρουαρίου 2009.
15. ↑  «Αποχώρησε το Παλαιό Φάληρο», άρθρο στον ιστότοπο Sport24.gr, 6 Οκτωβρίου 2010.
16. ↑  ««Θύμα» των οικονομικών το Π. Φάληρο – Υποβιβάζεται στην ΕΣΚΑΝΑ!»[*νεκρός σύνδεσμος*], άρθρο στον ιστότοπο Woman2Woman.gr, 11 Ιουνίου 2016.
17. ↑  «Αξιολόγηση Σωματείων Στίβου 2010» Αρχειοθετήθηκε 2011-08-24 στο Wayback Machine. επίσημος ιστότοπος Σ.Ε.Γ.Α.Σ. (pdf)
18. ↑  «Αξιολόγηση Σωματείων Στίβου 2011»[*νεκρός σύνδεσμος*], επίσημος ιστότοπος Σ.Ε.Γ.Α.Σ. (pdf)
19. ↑  «Αξιολόγηση Σωματείων Στίβου 2012»[*νεκρός σύνδεσμος*], επίσημος ιστότοπος Σ.Ε.Γ.Α.Σ. (xls)
20. ↑  «Όμιλοι που συγκροτούν την ΙΑ' Ένωση», επίσημος ιστότοπος της Ε.Φ.Ο.Α. (pdf)
21. ↑  «Digital Library - PDF Document». *efimeris.nlg.gr*. Ανακτήθηκε στις 21 Οκτωβρίου 2022.
22. ↑  «Τμήμα Υδατοσφαίρισης Ανδρών» Αρχειοθετήθηκε 2010-12-30 στο Wayback Machine. επίσημος ιστότοπος συλλόγου.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Παλαιού Φαλήρου, επίσημη ιστοσελίδα.

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αναγέννηση Καρδίτσας
* Βίκος Ιωαννίνων
* Δόξα Λευκάδας
* Έσπερος Λαμίας
* Ιωάννινα (Α.Γ.Σ.)
* Ναύαρχος Βότσης
* Νίκη Βόλου
* Ολυμπιακός Βόλου
* Πρωτέας Γρεβενών
* Τρίκαλα
* Φίλιππος Βέροιας
 |  |
|  |
| 2ος Όμιλος Βορρά | 
* Ακαδημία ΔΕΚΑ
* Γέφυρα
* Ερμής Λαγκαδά
* Ευκαρπία
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Πολύγυρος
* Σταυρούπολη
* Χ.Α.Ν.Θ.
 |
|  |
| 1ος Όμιλος Νότου | 
* Αχαγιά '82
* Αίολος Αγυιάς
* Δάφνη Δαφνίου
* Εθνικός Πειραιώς
* Ένωση Ιλίου
* Ζωγράφου
* Ηλυσιακός
* Ληξούρι
* Μίλων Νέας Σμύρνης
* Μύκονος
* Παγκράτι
* Φανάρια Νάξου
 |
|  |
| 2ος Όμιλος Νότου | 
* Αιγάλεω
* Εκπαιδευτήρια Δούκα
* Έσπερος Καλλιθέας
* Νέα Κηφισιά
* Οίαξ Ναυπλίου
* Ο.Φ.Η.
* Παλαιό Φάληρο
* Πανελευσινιακός
* Πανιώνιος Νέας Σμύρνης
* Πεύκη
* Πρωτέας Βούλας
* Χανιά
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Πετοσφαίρισης Γυναικών [4ο Επίπεδο] 2021-2022 |
| --- |
|  |
| Αθήνα & Ανατολική Αττική | 
* Αθηνά Μαγκουφάνας
* Απόλλων Αγίου Δημητρίου
* Αστέρας Αγίου Δημητρίου
* Γκράβα
* Ίωνες Νέας Ιωνίας
* Κορωπί
* Νέοι Βύρωνος
* Νίκη Αμαρουσίου
* Παπάγου
* Τυφών Κυψέλης
* Φοίβος Μελισσίων
* Χαλάνδρι
 |  |
|  |
| Δυτική Αττική | 
* Άγιος Ελευθέριος
* Αίολος-Ταύρος 2006
* Άλιμος
* Γλυφάδα
* Δραπετσώνα
* Ένωση Ιλίου
* Έσπερος Καλλιθέας
* Ηλιούπολη
* Θρίαμβος Χαϊδαρίου
* Ίρις Νέας Σμύρνης
* Ιωνικός Νίκαιας
* Μοσχάτο
* Παλαιό Φάληρο
* Περιστέρι
 |
|  |
| Θεσσαλονίκη | 
* Αγία Τριάδα
* Απόλλων Καλαμαριάς
* Αριστοτέλης Επανομής
* Β.Α.Ο.
* Καμπανιακός
* Λαγκαδάς
* Μ.Ε.Ν.Τ.
* Μυγδονιακός
* Πειραματικό
* Περσέας Ανατολικής Θεσσαλονίκης
* Πήγασος Πολίχνης
* Ωραιόκαστρο
 |
|  |
| Θράκη & Ανατολική Μακεδονία | 
* Α.Ε. Κομοτηνής
* Άθλος Ορεστιάδας
* Αμαζόνες Αλεξανδρούπολης
* Αμυγδαλεώνας
* Άρτεμις Σερρών
* Δράμα
* Θύελλα Φερών
* Ορεστιάδας Α.Ο.
* Πανσερραϊκός
 |
|  |
| Μακεδονία | 
* Αλεξάνδρεια
* Αρχέλαος Κατερίνης
* Γρεβενά
* Ζαφειράκης Νάουσας
* Καστοριά
* Κοζάνη
* Μέγας Αλέξανδρος Γιαννιτσών
* Μίλωνας Γιαννιτσών
* Πάνθηρες Κοζάνης
* Πιερικός Κατερίνης
* Ποσειδών Βέροιας
 |
|  |
| Δυτική Ελλάδα | 
* Α.Γ.Σ.Ι.
* Άρτα
* Βολίς Κάτω Γαρούνας
* Θινάλι
* Π.Α.Σ. Γιάννινα
* Παναιτωλικός
* Φιλία Άρτας
 |
|  |
| Κεντρική Ελλάδα | 
* Α.Ε. Λάρισας
* Άθλεση Λάρισας
* Αλμυρός
* Δαφνησιακός
* Καρδίτσα
* Νίκαιας Λάρισας
* Νίκη Βόλου
* Φθία Λαμίας
* Φιλαθλητικός Αμπελώνα
 |
|  |
| Πελοπόννησος | 
* Αίολος Αγυιάς
* Ακρίτας Καλαμάτας
* Αλκυών Ναυπλίου
* Ερυθρός Αστέρας Πατρών
* Ίρις Άργους
* Μεσσηνιακός
* Ολυμπιάς Πατρών
* Ομόνοια Ναυπάκτου
* Παμβοχαϊκός
* Παναχαϊκή
* Ποσειδών Λουτρακίου
* Ποσειδών Καλαμάτας
* Σπαρτιατικός
* Τρίπολη
 |
|  |
| Κρήτη | 
* ΑΘΛ.Ε.Σ.Η.
* Ακρωτήρι
* Αρκάδι
* Κύδων Χανίων
* Μεσσαρά
* Ο.Φ.Η.
* Πήγασος Ηρακλείου
* Χανιά
 |
|  |
| Νησιά Αιγαίου | 
0 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α1 Εθνικής Κατηγορίας Υδατοσφαίρισης Ανδρών 2021-2022 |
| --- |
|  |
| Α' Όμιλος | 
* Π.Α.Ο.Κ.
* Α.Ε.Κ.
* Απόλλων Σμύρνης
* Άρης Θεσσαλονίκης
* Γλυφάδα
* Εθνικός Πειραιώς
* Ολυμπιακός Πειραιώς
* Παλαιό Φάληρο
 |  |
|  |
| Β' Όμιλος | 
* Βόλος
* Βουλιαγμένη
* Παναθηναϊκός
* Πανιώνιος Σμύρνης
* Περιστέρι
* Υδραϊκός
* Χανιά
* Χίος
 |

 |